钦定古今图书集成/方舆汇编/边裔典/第056卷 > 北魏
## 钦定古今图书集成/方舆汇编/边裔典/第056卷 > 北魏

《皮山》至魏时改称《蒲山国》。

按《魏书西域传》：“蒲山国，故皮山国也，居皮城，在于阗
南，去代一万二千里。其国西南三里有冻凌山，后役
属于阗。”

汉

### 武帝 年始通使于戎卢

按《汉书武帝本纪》，不载。按《西域传》：“戎卢国，王治卑
品城，去长安八千三百里。户二百四十，口千六百一
十，胜兵三百人。东北至都护治所，二千八百五十八
里。东与小宛、南与婼羌，西与渠勒接，辟南不当道。”